Aastaring | Kodutee
Esileht » Posts tagged 'Aastaring'
Tag Archives: Aastaring	Paastuaeg läheneb
Posted in Eluviis	| Sildistatud Aastaring, Elu pisiasjad	Jõulukuu
Posted on 12. dets. 2013 by ingridvooglaid	| 2 kommentaari
Sel aastal on jõulukuu tulnud vaikselt ja rahulikult. Kuidagi on juhtunud nii, et ma ei ole sattunud ülekaunistatud ja kingiotsijatest pungil kauplustesse ei varakult novembris ega nüüdki veel. Alustasin jõulu-eelset suurpuhastust🙂 Esimest korda elus teen sellist asja. Hästi on seda kirjeldatud Astrid Lindgreni Bullerby lastes. Sellega tuleks valmis saada toomapäevaks 21. detsembriks, mis on ühtlasi talvine pööripäev, et jõulud ja uus aasta tuleks puhtasse ja korras koju. Siis hakkab iga päev jälle valgemaks ja pikemaks minema:)
Mingil hetkel oli plaanis hakata jõuluseid kooke juba hästi varakult sügisel katsetama, kuid seda ma siiski ei teinud. Piparkooke pole ka veel küpsetanud ega ostnud. Esimese piparkoogi sain eile koolis:) Retsepte olen küll juba vaadanud. Kuna olen olnud maal, kus väikseimgi lumetuisu moodi nähtus interneti minema viib, olen detsembris üsna vähe aega netis veetnud. Seevastu kahjuks liiga palju külas teleka ees. Püüan ennast selles osas jälle tasakaalu viia.
Olen sel aastal vältinud varakult jõulufilmide vaatamist ja ei olegi veel ühtegi näinud. Plaanis on vaadata Thomas Kinkade`s Christmas Cottage samanimelise maali sündimise taustast. Mitte otseselt jõuludest, kuid hästi ilusa filmina jõulude paiku vaatamiseks soovitan A Simple Twist of Fate
See on üksikust elus kibestunud mehest, kelle majja kõnnib jõulude ajal väike tüdruk, kelle ta lapsendab. Vaatasin seda novembris ja meeldis väga. Üks ilusamaid ja rahulikumaid armastusfilme, mida viimasel ajal näinud olen, on The Magic of Ordinary Days Seda sobib samuti jõulude ajal vaadata ja mõtiskleda kõigi muude tänapäevaste armastusfilmidega võrreldes selle üle, kas elu peab ikka isegi mitte just roosilistes tingimustes ise seebiooperiks elama või saab ka kuidagi teisiti, lihtsamalt ja ilma draamadeta. Vahel inimesed mõtlevad, et see, mida filmides ja telesaadetes näidatakse, ongi elu. Variante, mis see elu siis on, on selle järgi tuhandeid ja võiks siis valida ju mõne vaimselt terve mudeli eeskujuks. Igal ajal ja ka jõuluajal on ilus vaadata uuemat filmiversiooni Väiksest majast preerias
Kui vähegi saate, siis püüdke vältida telekas pakutavaid jõulumöllu-laste-vägivalla filme, isegi kui nad on nagu väikest viisi iga-aastane traditsioon. Mõte on neis nii sügavale kärtsu ja mürtsu ja ostumaania vahele ära peidetud, et selle kätte saamiseks kulutatud aeg ei tasu ennast ära. Vahel on küll telekas ka ilusaid filme. Nende eristamiseks tutvuge eelnevalt sisuga näiteks aadressil http://www.imdb.com. Väike valik ilusaid jõulufilme on soovitatud siin. Neist ei ole ma ühtegi näinud, kuid äkki leiate endale mõne huvitava.
Raamatutest soovitan igal aastal talvel lugeda Astrid Lindgreni raamatuid. Neid võib muidugi aastaringi iga päev lugeda kuni iga sõna peas on ja siis jutustada. Jõuluperioodiks ideede kogumiseks on eriti kasulikud Madlike ja Bullerby lapsed. Nende talvisemaid kohti sobib lugeda ahju ees õhtul küünalde ja ahjutule valgel:) Madlikese ja Liisbeti talvine retk mööda jõge naabrite juurde tekitab isegi suvel, kui talvest üldse midagi kuulda ei taha, igatsuse lume järele. Käisin detsembri alguses laste jõuluraamatuid otsimas (siinkohal väike vihje – kõige parem inglise keelse kasutatud kirjanduse valik, mida mina kusagil näinud olen, on Tallinnas Paavli kaltsukas. Sinna tasub minna suurte kottidega ja varuda mitu tundi aega raamatute sirvimiseks. Olen sealse valikuga oma raamatukogule juba tõhusa aluse pannud.) ja sain suure paki. Hakkasin otsast lugema ka ja loetuid soovitan teilegi: Barbara Robinson The Worst/Best Christmas Pageant Ever oli väga lõbus ja kiire lugemine, mis küll ei sobi neile, kes üritavad hoida oma laste teadvusse jõudmast laia valikuid tegevusi, mida halvad lapsed saaksid välja mõelda. Ma küll kahtlen, et tegelikult päris nii hulle perekondlikke juhtumeid eksisteerib, kuid laste sotsiaalse teadlikkuse kasvatamiseks võib kasuks tulla. Siin lingi taga on uuendatud variant, mina lugesin vana originaali. Ian Whybrow The Kingfisher Book of Classic Christmas Stories. Seda jõudsin ainult osaliselt lugeda. Need lood, mida lugesin, olid väga head. Paar valikut jõuluraamatuid lastele on siin ja siin. Talvist pööripäeva ei ole ma varem tähistanud, kuid sel aastal olen sel päeval maal ja plaanis on väike tiir metsas teha.
Aastavahetusel on tore perekondlik tegevus järgmiseks aastaks aastaratta ehk ringse kalendri valmistamine, mille põhjalikku juhendit jagasin hiljuti Kodutee Aastal. ***
Minu lemmik jõulukook https://looduskodu.wordpress.com/2010/12/19/porgandi-pahklikook/ Teine lemmik https://looduskodu.wordpress.com/2010/01/19/korvitsa-ingverikook/
Maius https://looduskodu.wordpress.com/2012/03/13/porgandi-apelsinimaius/
Riisipuding https://looduskodu.wordpress.com/2010/09/24/midagi-magusat/ ja https://looduskodu.wordpress.com/2010/09/19/riisipuding-2/ Jõulu-/aastavahetuse supiks https://looduskodu.wordpress.com/2013/01/31/linnud/
Kogusin linke advendi tähendusest ja tähistamisest. Siin on mõtisklusi, oma pere kommete kirjeldusi, plaane ja juhiseid käsitööks. Ehk leiate midagi huvitavat, mida jõuate veel rakendada või järgmise aasta plaani võtta:) Advendiperioodi mõttest
http://www.abeautifulmess.com/2012/11/diy-advent-tree.html Lumehelveste heegeldamise juhendid
http://www.snowcatcher.net/2009/12/snowflake-monday_21.html http://www.mooglyblog.com/10-free-crochet-christmas-ornament-patterns/
Kas on vaja üldse poest kingitusi ja jõulukaunistusi osta, kui saab ise sellist ilu luua? ***
Kuidas teie adventi, talvist pööripeva ja jõule tähistanud olete ja tähistada sooviksite? Posted in Eluviis, Koduloomine	| Sildistatud Aastaring	Üks tore jõulublog
Posted on 11. dets. 2010 by ingridvooglaid	| Lisa kommentaar
Palju vahvaid kingiideid: http://joulutunne.blogspot.com/
Posted in Uncategorized	| Sildistatud Aastaring, Soovitan	Tere! Mina olen Ingrid. Aitan inimestel elada kooskõlas hingega ning luua elu toetavat kodu ja kodu toetavat elu. Oled siin oodatud! :) Suhtleme Facebookis	Suhtleme Facebookis